Diari Oficial de la Generalitat Valenciana


Sumari del DOGV 5539, del 21-06-2007 (2007/8106)

RESOLUCIÓ de 16 de maig de 2007, de la Direcció General de Qualitat Ambiental, per la qual es modifica d'ofici l'autorització ambiental integrada atorgada a l'empresa V.B. AUTOBATERÍAS, SA per a una indústria de fabricació de bateries per a cotxes en el terme municipal de Guardamar del Segura (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5539

Data del DOGV
:   21-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/8106


Data del document
:   16-05-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Guardamar del Segura
    * empresa privada
    * indústria de l'automòbil
    * impacte ambiental

RESOLUCIÓ de 16 de maig de 2007, de la Direcció General de Qualitat Ambiental, per la qual es modifica d'ofici l'autorització ambiental integrada atorgada a l'empresa V.B. AUTOBATERÍAS, SA per a una indústria de fabricació de bateries per a cotxes en el terme municipal de Guardamar del Segura (Alacant). [2007/8106]  
Vistos els documents que apareixen en l'expedient 137/06 IPPC, instruït a instàncies de l'empresa V.B. AUTOBATERÍAS, SA a fi de modificar l'autorització ambiental integrada d'una indústria de fabricació de bateries per a cotxes, s'emet la present resolució de conformitat amb els següents,  
ANTECEDENTS DE FET  
Primer. Amb data 19 de juliol de 2006 s'atorga a la mercantil V.B. AUTOBATERÍAS, SA l'autorització ambiental integrada per a la planta de fabricació de bateries per a cotxes ubicada en el terme municipal de Guardamar del Segura (Alacant).  
Segon. Amb data 17 d'octubre de 2006 va entrar en el registre general d'aquesta conselleria, l'escrit de la mercantil V.B. AUTOBATERÍAS, SA, mitjançant el qual se sol·licita una modificació no substancial de l'autorització ambiental integrada atorgada amb data 19 de juliol de 2006. En concret es tracta de la:  
Substitució del combustible actual, gas propà, per gas natural, que inclou la instal·lació d'un tanc de gas natural de 100 m³ de capacitat.  
Instal·lació d'un nou tanc d'àcid sulfúric concentrat de 30 m³.  
Modificació del sistema d'extracció d'emissions de les línies de reixeta contínua perforada i instal·lació de dos climatitzadors en aquestes línies productives.  
Tercer. Amb 15 de novembre de 2006 s'inicia el procediment de modificació d'ofici de l'autorització ambiental integrada, mitjançant la corresponent resolució motivada, subscrita pel director general de Qualitat Ambiental. Així mateix, se li requerix a l'interessat la documentació complementària a la presentada juntament amb la sol·licitud inicial.  
Quart. Amb dates 29 de novembre i 21 de desembre de 2006, l'empresa presenta la documentació requerida anteriorment.  
Cinqué. Posteriorment, amb dates 24 i 30 de gener de 2007, s'envia tota la documentació presentada a l'Ajuntament de Guardamar del Segura i al Servei de Protecció de l'Ambient Atmosfèric, respectivament, perquè informen sobre l'esmentada modificació segons les seues competències.  
Sisé. Amb data 2 de març de 2007, va entrar en el registre general d'aquesta conselleria, informe favorable de l'Ajuntament de Guardamar del Segura.  
Seté. Amb data 14 de maig de 2007 es realitza el tràmit d'audiència a l'interessat.  
Als anteriors fets s'apliquen els següents,  
FONAMENTS DE DRET  
Primer. L'expedient s'ha tramitat segons el que preveuen els articles 64, 65 i 66 del Decret 127/2006, de 15 de setembre, pel que es desenvolupa la Llei 2/2006, de 5 de maig, de prevenció de la contaminació i qualitat ambiental.  
Segon. En la Comunitat Valenciana l'òrgan competent per a atorgar i l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002, d'1 de juliol, de prevenció i control integrats de la contaminació i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la conselleria de Territori i Habitatge, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la conselleria de Territori i Habitatge, resolc:  
Acordar la modificació, descrita en l'antecedent de fet segon, de les instal·lacions que disposa la mercantil V.B. AUTOBATERÍAS, SA en el terme municipal de Guardamar del Segura (Alacant), per a la fabricació de bateries de cotxe, i han de complir el condicionat establit en la resolució d'autorització ambiental integrada de les esmentades instal·lacions, atorgada amb data 19 de juliol de 2006.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 16 de maig de 2007.- El director de Qualitat Ambiental: Jorge Lamparero Lázaro.